પ્રભુ મહાવીર આ યક્ષના મંદિરમાં રાત્રિ ગુજારો કરવાની અભિલાષા સેવતા હતા. ગ્રામજનોએ પ્રભુને ખૂબ આર્દ્રભાવે અરજી કરી: ‘પ્રભો, આ દેવ મહા દુષ્ટ છે. આપને રાત્રિમાં ભયંકર દુઃખના દાવાનળમાં ઝીંકી દેશે. આપ આ મંદિરમાં ન પધારો.’ પણ મહાવીર જેનું નામ ! એને ડરવાનું શું કામ ? વીરનું નામ સાંભળીને ભય તો બિચારો ભૂત બનીને ભાગી જતો. નીડરતા અને નિર્ભયતાના સ્વામી મહાવીર દેવે યક્ષ મંદિરમાં રાત નિવાસ કર્યો.